Komisijos reglamentas (EB) Nr. 1271/2001
2001 m. birželio 27 d.
iš dalies keičiantis Reglamentą (EB) Nr. 1443/98, nustatantį Kanarų saloms tiekimo balansą ryžių produktų sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl specialių priemonių, taikomų Kanarų saloms dėl tam tikrų žemės ūkio produktų [1], su paskutiniais pakeitimais, padarytais Reglamentu (EB) Nr. 2826/2000 [2], ypač į jo 3 straipsnio 4 dalį,
kadangi:
(1) Komisijos reglamente (EB) Nr. 2790/94 [3] su paskutiniais pakeitimais, padarytais Reglamentu (EB) Nr. 1620/1999 [4], nustatytos išsamios tam tikrų žemės ūkio produktų tiekimo į Kanarų salas specialios tvarkos įgyvendinimo taisyklės.
(2) Siekiant taikyti Reglamento (EEB) Nr. 1601/92 2 straipsnį, reikia nustatyti numatomą tiekimo balansą Kanarų saloms ryžių sektoriaus produktams. Šis balansas turi būti nustatytas šio regiono poreikių pagrindu. Dėl šios priežasties reikia pakeisti Komisijos reglamento (EB) Nr. 1443/98 [5] su paskutiniais pakeitimais, padarytais Reglamentu (EB) Nr. 1359/2000 [6], priedą šio reglamento priedu.
(3) Iki specialios tiekimo tvarkos reformos įsigaliojimo ir siekiant išvengti galiojančios specialios tiekimo tvarkos taikymo pertrūkių, reikia nustatyti tiekimo balansą laikotarpiui nuo 2001 m. liepos 1 d. iki gruodžio 31 d.
(4) Kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1443/98 priedas pakeičiamas šio reglamento priedu.
2 straipsnis
Šis reglamentas įsigalioja 2001 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 27 d.